CELEX: 32022R0037
Language: da
Date: 2022-01-12 00:00:00
Title: Kommissionens gennemførelsesforordning (EU) 2022/37 af 12. januar 2022 om ændring af gennemførelsesforordning (EU) 2021/403 for så vidt angår standarddyresundhedscertifikater og kombinerede standarddyresundhedscertifikater/officielle standardcertifikater til brug ved indførsel til Unionen og flytning mellem medlemsstater af sendinger af visse arter og kategorier af fjerkræ og fugle i fangenskab og avlsmateriale deraf (EØS-relevant tekst)

13.1.2022   
               
               
                  DA
               
               
                  Den Europæiske Unions Tidende
               
               
                  L 8/92
               
            
         KOMMISSIONENS GENNEMFØRELSESFORORDNING (EU) 2022/37
         af 12. januar 2022
         om ændring af gennemførelsesforordning (EU) 2021/403 for så vidt angår standarddyresundhedscertifikater og kombinerede standarddyresundhedscertifikater/officielle standardcertifikater til brug ved indførsel til Unionen og flytning mellem medlemsstater af sendinger af visse arter og kategorier af fjerkræ og fugle i fangenskab og avlsmateriale deraf
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 146, stk. 2, artikel 156, stk. 2, første afsnit, litra a), artikel 162, stk. 5, artikel 238, stk. 3, og artikel 239, stk. 3,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (2), særlig artikel 90, stk. 1, litra a), og artikel 126, stk. 3, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2021/403 (3) er der fastlagt standardcertifikater, i form af dyresundhedscertifikater eller kombinerede dyresundhedscertifikater/officielle certifikater, til brug ved flytning mellem medlemsstater og indførsel til Unionen af sendinger af visse kategorier af landdyr og avlsmateriale deraf. Disse sendinger omfatter sendinger, der er omfattet af anvendelsesområdet for Kommissionens delegerede forordning (EU) 2020/688 (4) og (EU) 2020/692 (5).
                  
               
                     (2)
                  
                  
                     I kapitel 18 i bilag I til gennemførelsesforordning (EU) 2021/403 er der fastlagt et kombineret standarddyresundhedscertifikat/officielt standardcertifikat til brug ved flytning mellem medlemsstater af under 20 styk fjerkræ, bortset fra strudsefugle, eller under 20 rugeæg af fjerkræ, bortset fra strudsefugle (model »POU-INTRA-LT20«). Artikel 37 i delegeret forordning (EU) 2020/688 blev for nylig ændret ved Kommissionens delegerede forordning (EU) 2021/1706 (6) med det formål at indrømme en undtagelse for flytning af sendinger på under 20 styk daggamle kyllinger af fjerkræ, bortset fra strudsefugle, klækket af rugeæg, der er indført til Unionen fra et tredjeland eller territorium eller en zone deri. Denne ændring bør afspejles i nævnte kombinerede standarddyresundhedscertifikat/officielle standardcertifikat. Kapitel 18 i bilag I til gennemførelsesforordning (EU) 2021/403 bør derfor ændres.
                  
               
                     (3)
                  
                  
                     I kapitel 19 i bilag I til gennemførelsesforordning (EU) 2021/403 er der fastlagt et kombineret standarddyresundhedscertifikat/officielt standardcertifikat til brug ved flytning mellem medlemsstater af fjerkræ bestemt til slagtning (MODEL »POU-INTRA-Y«). I artikel 29 og 44 i Kommissionens delegerede forordning (EU) 2020/687 (7) er der fastsat særlige betingelser for tilladelse til flytning med henblik på slagtning af opdrættede dyr af listeopførte arter, der befinder sig i en beskyttelses- eller overvågningszone, efter bekræftelse af et udbrud af en kategori A-sygdom. Disse særlige betingelser bør afspejles i nævnte kombinerede standarddyresundhedscertifikat/officielle standardcertifikat. Kapitel 19 i bilag I til gennemførelsesforordning (EU) 2021/403 bør derfor ændres.
                  
               
                     (4)
                  
                  
                     I kapitel 27 i bilag II til gennemførelsesforordning (EU) 2021/403 er der fastlagt et kombineret standarddyresundhedscertifikat/officielt standardcertifikat til brug ved indførsel til Unionen af rugeæg af fjerkræ, bortset fra strudsefugle (model »HEP«), og i kapitel 28 er der fastlagt et kombineret standarddyresundhedscertifikat/officielt standardcertifikat til brug ved indførsel til Unionen af rugeæg af strudsefugle (model »HER«). Artikel 107 i delegeret forordning (EU) 2020/692 blev for nylig ændret ved Kommissionens delegerede forordning (EU) 2021/1705 (8) med det formål at fastsætte nye krav til sendinger af rugeæg af fjerkræ for så vidt angår inspektion af oprindelsesflokken. Disse nye krav bør afspejles i nævnte standardcertifikater. Kapitel 27 og 28 i bilag II til gennemførelsesforordning (EU) 2021/403 bør derfor ændres.
                  
               
                     (5)
                  
                  
                     I kapitel 34 i bilag II til gennemførelsesforordning (EU) 2021/403 er der fastlagt et kombineret standarddyresundhedscertifikat/officielt standardcertifikat til brug ved indførsel til Unionen af fugle i fangenskab (model »CAPTIVE-BIRDS«). Artikel 62 i delegeret forordning (EU) 2020/692 blev for nylig ændret ved delegeret forordning (EU) 2021/1705 med det formål at indføre en undtagelse fra de særlige dyresundhedsmæssige krav vedrørende fugle i fangenskab i forbindelse med indførsel til Unionen af brevduer fra et tredjeland eller territorium eller en zone deri, hvor de normalt holdes, med den hensigt, at de omgående slippes løs med forventning om, at de flyver tilbage til det/den pågældende tredjeland eller territorium eller zone deri. Disse ændringer bør derfor afspejles i gennemførelsesforordning (EU) 2021/403, således at denne kategori af fugle i fangenskab udelukkes fra nævnte standarddyresundhedscertifikat, og der i stedet fastlægges et nyt standarddyresundhedscertifikat til brug ved indførsel til Unionen af brevduer, der slippes løs straks efter indførslen (model »RACING PIGEONS-IMMEDIATE RELEASE«). Det er således nødvendigt at ændre kapitel 34 i bilag II til gennemførelsesforordning (EU) 2021/403 og at indsætte et nyt kapitel, nemlig kapitel 34a, i nævnte bilag.
                  
               
                     (6)
                  
                  
                     Bilag I og II til gennemførelsesforordning (EU) 2021/403 bør derfor ændres.
                  
               
                     (7)
                  
                  
                     Artikel 17 i gennemførelsesforordning (EU) 2021/403 indeholder en liste over de standarddyresundhedscertifikater og kombinerede standarddyresundhedscertifikater/officielle standardcertifikater, der skal anvendes ved indførsel til Unionen af visse kategorier af fugle og avlsmateriale deraf. Det er derfor nødvendigt at ændre den, således at der i denne liste indsættes en henvisning til den nye model, »RACING PIGEONS-IMMEDIATE RELEASE«, der indsættes i det nye kapitel 34a i nævnte forordnings bilag II.
                  
               
                     (8)
                  
                  
                     For at undgå enhver form for forstyrrelser i handelen for så vidt angår indførslen til Unionen af sendinger, der berøres af de ændringer, der foretages i bilag II til gennemførelsesforordning (EU) 2021/403 ved nærværende forordning, bør det i en overgangsperiode på visse betingelser være tilladt fortsat at bruge certifikater, der er udstedt i overensstemmelse med gennemførelsesforordning (EU) 2021/403 i den version, der var gældende inden de ændringer, der foretages ved nærværende forordning.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2021/403 foretages følgende ændringer:
            
                        1)
                     
                     
                        Artikel 17 ændres således:
                        
                                    a)
                                 
                                 
                                    Litra l) affattes således:
                                    
                                                »l)
                                             
                                             
                                                CAPTIVE-BIRDS, other than racing pigeons, udfærdiget i overensstemmelse med modellen i bilag II, kapitel 34, for fugle i fangenskab, bortset fra brevduer, der slippes løs straks efter indførslen til Unionen«.
                                             
                                          
                              
                                    b)
                                 
                                 
                                    Litra m) erstattes af følgende som litra m) og n):
                                    
                                                »m)
                                             
                                             
                                                RACING PIGEONS-IMMEDIATE RELEASE, udfærdiget i overensstemmelse med modellen i bilag II, kapitel 34a, for brevduer, der slippes løs straks efter indførslen til Unionen
                                             
                                          
                                                n)
                                             
                                             
                                                HE-CAPTIVE-BIRDS, udfærdiget i overensstemmelse med modellen i bilag II, kapitel 35, for rugeæg af fugle i fangenskab.«
                                             
                                          
                              
                  
                        2)
                     
                     
                        Bilag I og II ændres som angivet i bilaget til nærværende forordning.
                     
                  
         
            Artikel 2
            I en overgangsperiode, som udløber den 15. september 2022, er det fortsat tilladt til Unionen at indføre sendinger af visse arter og kategorier af fjerkræ og fugle i fangenskab samt avlsmateriale deraf, der ledsages af det relevante kombinerede standarddyresundhedscertifikat/officielle standardcertifikat eller det relevante standarddyresundhedscertifikat udstedt i overensstemmelse med modellerne i kapitel 27, 28 og 34 i bilag II til gennemførelsesforordning (EU) 2021/403 i den version, der var gældende inden de ændringer, der foretages i samme forordning ved nærværende gennemførelsesforordning, hvis det pågældende certifikat er udstedt senest den 15. juni 2022.
         
         
            Artikel 3
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 84 af 31.3.2016, s. 1.
         
            (2)  EUT L 95 af 7.4.2017, s. 1.
         
            (3)  Kommissionens gennemførelsesforordning (EU) 2021/403 af 24. marts 2021 om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater og kombinerede standarddyresundhedscertifikater/officielle standardcertifikater til brug ved indførsel til Unionen og flytning mellem medlemsstater af sendinger af visse kategorier af landdyr og avlsmateriale deraf samt officiel certificering vedrørende sådanne certifikater og om ophævelse af afgørelse 2010/470/EU (EUT L 113 af 31.3.2021, s. 1).
         
            (4)  Kommissionens delegerede forordning (EU) 2020/688 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg (EUT L 174 af 3.6.2020, s. 140).
         
            (5)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
         
            (6)  Kommissionens delegerede forordning (EU) 2021/1706 af 14. juli 2021 om ændring og berigtigelse af delegeret forordning (EU) 2020/688 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg (EUT L 339 af 24.9.2021, s. 56).
         
            (7)  Kommissionens delegerede forordning (EU) 2020/687 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår regler om forebyggelse og bekæmpelse af visse listeopførte sygdomme (EUT L 174 af 3.6.2020, s. 64).
         
            (8)  Kommissionens delegerede forordning (EU) 2021/1705 af 14. juli 2021 om ændring af delegeret forordning (EU) 2020/692 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 339 af 24.9.2021, s. 40).
      
      
         
            BILAG
            I bilag I og II til gennemførelsesforordning (EU) 2021/403 foretages følgende ændringer:
            
                        1)
                     
                     
                        Bilag I ændres således:
                        
                                    a)
                                 
                                 
                                    Kapitel 18 affattes således:
                                    »
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    «
                                 
                              
                                    b)
                                 
                                 
                                    Kapitel 19 affattes således:
                                    »
                                    
                                       
                                    
                                       
                                    
                                       
                                    
                                       
                                    
                                       
                                    «
                                 
                              
                  
                        2)
                     
                     
                        Bilag II ændres således:
                        
                                    a)
                                 
                                 
                                    I den indledende tabel med listen over de standarddyresundhedscertifikater og kombinerede standarddyresundhedscertifikater/officielle standardcertifikater samt standarderklæringer til brug ved indførsel til/transit gennem Unionen, der er indeholdt i bilaget, foretages følgende ændringer i afsnittet vedrørende fugle og avlsmateriale deraf:
                                    
                                                i)
                                             
                                             
                                                Rækken vedrørende CAPTIVE-BIRDS affattes således:
                                                
                                                            »CAPTIVE-BIRDS other than racing pigeons
                                                         
                                                         
                                                            Kapitel 34: Standarddyresundhedscertifikat til brug ved indførsel til Unionen af fugle i fangenskab, bortset fra brevduer, der slippes løs straks efter indførslen«.
                                                         
                                                      
                                          
                                                ii)
                                             
                                             
                                                Følgende række vedrørende RACING PIGEONS-IMMEDIATE RELEASE indsættes mellem rækken vedrørende henholdsvis CAPTIVE-BIRDS og HE-CAPTIVE-BIRDS:
                                                
                                                            »RACING PIGEONS-IMMEDIATE RELEASE
                                                         
                                                         
                                                            Kapitel 34a: Standarddyresundhedscertifikat til brug ved indførsel til Unionen af brevduer, der slippes løs straks efter indførslen«.
                                                         
                                                      
                                          
                              
                                    b)
                                 
                                 
                                    Kapitel 27 affattes således:
                                    »
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    «
                                 
                              
                                    c)
                                 
                                 
                                    Kapitel 28 affattes således:
                                    »
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    
                                       
                                    «
                                 
                              
                                    d)
                                 
                                 
                                    I kapitel 34 affattes titlen således:
                                    
                                                
                                                   »Kapitel 34:
                                                
                                             
                                             
                                                
                                                   STANDARDDYRESUNDHEDSCERTIFIKAT TIL BRUG VED INDFØRSEL TIL UNIONEN AF FUGLE I FANGENSKAB, BORTSET FRA BREVDUER, DER SLIPPES LØS STRAKS EFTER INDFØRSLEN (MODEL »CAPTIVE-BIRDS other than racing pigeons«)«.
                                                
                                             
                                          
                              
                                    e)
                                 
                                 
                                    Følgende indsættes som kapitel 34a mellem kapitel 34 og kapitel 35:
                                    »
                                    
                                       
                                    
                                       
                                    
                                       
                                    «